钦定古今图书集成/理学汇编/文学典/第236卷 > 《吴兢乐府古题要解》 > 《白鸠篇》
## 钦定古今图书集成/理学汇编/文学典/第236卷 > 《吴兢乐府古题要解》 > 《白鸠篇》

右：其词首章曰：“翩翩白鸠，载飞载鸣。怀我君德，来集
君庭。”按晋杨泓舞序云：“自到江南，见有《白符舞》，或言
《白凫鸠舞》。”察其词旨，乃吴人患孙皓虐政，思从晋也。
齐史载其本歌云：“平平《白符》。”〈一作凫　〉“思我君惠，集我金
堂。”言晋为金德符，与鸠皆合也。则上《翩翩白鸠》之词，
盖后晋人改也。